Vodena gozdna terapija ali vodena gozdna kopel je vodeno preživljanje časa v naravi, največkrat v gozdu. Navadno se izvaja za manjše skupine (do 15 ljudi) ali posameznike in traja od 2,5 do 3 ure. Gozdno kopel/terapijo bom vodila Katarina Alič Čretnik, ANFT certificirana vodnica gozdne terapije.
Vse zbrane na Golteh bom vodila v sodelovanju z gozdom in razmerami v njem. Popeljala vas bom skozi preizkušeni proces, ki so ga razvili v združenju ANFT, in vas povabila, da se ustavite, izpraznite misli ter napolnite srce, opazujete sebe in tisto, kar vas bo v danem trenutku obdajalo. Z pomočjo povabil boste lažje navezali stik z naravo in jo opazili z vsemi svojimi čutili.
Terapevt je gozd. Vodnica pa odpiram vrata vanj.